“En valencià està més bo” arriba a tots els forns de Burjassot
2025-07-24

Després de participar en la campanya de promoció del comerç local els Dies Taronja, al Mercat de Burjassot, la Regidoria de Promoció del Valencià (Aviva Burjassot) porta ara les bosses de pa amb el lema “En valencià està més bo. El teu pa, al teu forn” a tots els forns del poble.

La regidora de Promoció del Valencià, Lluna Àrias, ha encetat hui, 21 de gener, el recorregut pels despatxos de pa, on ha deixat les bosses de pa fetes amb tela i díptics i cartells amb el lèxic propi de la pastisseria.

La regidoria, acompanyada per Emili Altur (regidor de Promoció Econòmica), ha volgut aprofitar la visita als comerços per a repartir també els calendaris fets per l’Agència de Promoció del Valencià, amb les dades de contacte i els serveis a la ciutadania d’aquest espai municipal.

El dimecres que ve, 28 de gener, continuaran la ronda de visites fins a completar els 34 forns de Burjassot.

En les fotografies, Emili Altur i Lluna Àrias en la visita al Dolcet, forn Sant Roc i Vilaplana.